Hassan Nasrallah

**Hassan Nasrallah** () bio je libanski imam i politički vođa koji je služio kao treći generalni sekretar Hezbollaha, naslijedivši Abbasa al-Musasa, koga su ubile Izraelske odbrambene snage u februaru 1992.

## Rani život i obrazovanje 
Rođen je kao deveto od desetero djece u šiitskoj porodici u Bourj Hammoudu, okrug Matn (istočno predgrađe Bejruta), 31. augusta 1960. Njegov otac, Abdul Karim Nasrallah, rođen je u Bazouriehu, selu u Jabal Amelu koje se nalazi u blizini Tira i radio je kao prodavac voća i povrća. Iako njegova porodica nije bila posebno religiozna, Hasan je bio zainteresovan za teološke studije. Pohađao je školu *al-Najah*, a kasnije i javnu školu u pretežno kršćanskoj četvrti *Sin el Fil Bejrut*.

Godine 1975. Libanski građanski rat primorao je porodicu, uključujući Nasrallaha koji je tada imao 15 godina, da se presele u dom svojih predaka u Bazouriehu, gdje je završio svoje srednje obrazovanje u javnoj školi u Souru (Tir). Tamo je pohađao srednju školu i nakratko se pridružio Pokretu Amal, libanonskoj šiitskoj političkoj grupi.

1976, sa šesnaest godina, otputovao je u Irak gdje je primljen u sjemenište ajatolaha al-Sadra u Nadžafu. Za Al-Sadra se kaže da je prepoznao Nasralahove kvalitete i navodi se da je rekao: "U tebi osjećam aromu vodstva; ti si jedan od Ensarija [sljedbenika] Mehdija...". Nasrallah je protjeran iz Iraka, zajedno sa desetinama drugih libanonskih studenata, 1978. Al-Sadr je bio zatvoren, mučen i brutalno ubijen. Nasrallah je bio primoran da se vrati u Liban 1979, kada je završio prvi dio svjih studija, pošto je Sadam Husein protjerivao mnoge šiite, uključujući Ruholaha Homeinija (ajatolaha Homeinija) i Abasa Musavija. Vrativši se u Liban, studirao je i predavao u školi Amalinog vođe Abbasa al-Musawija, kasnije je izabran za Amalinog političkog delegata u Beqaau, čime je postao član centralne političke kancelarije. Otprilike u isto vrijeme, 1980, Sadam Husein je pogubio Sadra.

## Rukovodstvo Hezbollaha 
Nasrallah je postao vođa Hezbollaha nakon što su Izraelci 1992. ubili prethodnog vođu Musavija.

Odigrao je veliku ulogu u složenom sporazumu o razmjeni zatvorenika između Izraela i Hezbollaha 2004, što je rezultiralo oslobađanjem stotina palestinskih i libanskih zatvorenika, a mnogi ljudski ostaci, uključujući i onaj njegovog sina, vraćeni su u Liban. Sporazum je u arapskom svijetu opisan kao veličanstvena pobjeda Hezbollaha, a lično je pohvaljen za postizanje ovih uspjeha.

Decembarski članak u londonskom Asharq Al-Awsatu navodi da je komanda nad vojnim krilom organizacije prebačena sa Nasrallaha na njegovog zamjenika Na'ima Qasima u augustu 2007. Hezbollah je odbacio ovu sugestiju, proglasivši to pokušajem da se "oslabi popularnost" pokreta.

U oktobru 2008, Hashim Safi Al Din, njegov rođak, određen je da naslijedi Nasrallaha na mjestu generalnog sekretara Hezbollaha.

Široko rasprostranjeni protesti u Libanu u oktobru 2019. zbog produbljivanja finansijske i ekonomske krize izvršili su pritisak na vladine lidere da podnesu ostavke, uključujući i samog Nasrallaha.

Za vrijeme njegovog mandata, Evropska unija, Sjedinjene Američke Države i druge države proglasile su Hezbollah terorističkom organizacijom, bilo u cijelosti ili djelimično. Rusija odbacuje tvrdnje da je Hezbollah teroristička organizacija i smatra je legitimnom društveno-političkom organizacijom. Kina ostaje neutralna i održava kontakte sa Hezbollahom.

## Smrt 
Ubijen je u izraelskom zračnom napadu na sjedište Hezbollaha u Bejrutu 27. septembra 2024.

## Reference 
## Vanjski linkovi
Kategorija:Rođeni 1960.
Kategorija:Umrli 2024.
Kategorija:Biografije, Bourj Hammoud
Kategorija:Hezbollah
Kategorija:Libanski teroristi
Kategorija:Libanski islamisti